ZAPISNIK

22. sjednice Vijeća Mjesnog odbora Kupinečki Kraljevec I.,
održane 27. veljače 2023 godine,

 s početkom u 19,00 sati
Nazočni članovi Vijeća: Žarko Vučak, Ivana Pogačić, Stjepan Barić, Lucija Josipović i Darko Pereković.
Zapisnik vodi: Ivana Pogačić, potpredsjednica Vijeća.
Predsjedava Žarko Vučak, predsjednik Vijeća.
         Predsjednik Vijeća, pozdravlja nazočne, konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 22. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik sa 21. sjednice. Bez rasprave, jednoglasno (5 “za”), Vijeće prihvaća tekst zapisnika 21. sjednice.      
      Budući da nema prijedloga za izmjenu i dopunu, Predsjednik Vijeća daje prijedlog dnevnog reda na glasovanje. 
      Vijeće je jednoglasno (5 ”za”) usvojilo 
dnevni red:
1. Prijedlog financijskog plana Mjesnog odbora Kupinečki Kraljevec I. za 2023.
2. Prijedlog zaključka o prijedlogu asfaltiranja ulica iz sredstava asfalterskog programa Plana malih

    komunalnih akcija Mjesnog odbora Kupinečki Kraljevec I. u 2023.

3. Prijedlog zaključka o odobrenju korištenja prostora MO Kupinečki Kraljevec I. (zahtjev OŠ

    Brezovica)

4. Informacija o Planu komunalnih aktivnosti Gradske četvrti Brezovica u 2023.

5. Informacija o projektu „Rekonstrukcija dijela Grančarske ulice i ulice Kraljevečki brijegi“ i

    pokretanju žurnih aktivnosti za početak rekonstrukcije

6. Informacija vezano uz imenovanje javne površine po Borisu Radičeviću

7. Obavijesti, pitanja i prijedlozi
Ad 1)  Prijedlog financijskog plana Mjesnog odbora Kupinečki Kraljevec I. za 2023.
           Predsjednik Vijeća, Žarko Vučak konstatira da su članovi Vijeća primili Prijedlog financijskog plana Mjesnog odbora Kupinečki Kraljevec I. za 2023.u pisanom obliku te otvara raspravu.
Nakon kraće rasprave, tijekom koje su članovi Vijeća izrazili nezadovoljstvo ponovnim visokim iznosom za održavanje zelenih površina, Vijeće je zaključilo da će prije donošenja novog proračuna ponovo zatražiti da se za iduću godinu smanje navedena sredstva, a za taj iznos povećaju sredstva za održavanje nerazvrstanih cesta. 
Vijeće je jednoglasno (5 “za”) donijelo:
FINANCIJSKI PLAN

Mjesnog Odbora Kupinečki Kraljevec I.
za 2023.

Članak 1.

Financijski plan Mjesnog odbora Kupinečki Kraljevec I. za 2023. (dalje u tekstu: Plan) sastoji se od:

PRIHODA:








168.640,00 EUR
RASHODA:








168.640,00 EUR
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	168.640,00

	6711
	PRIHODI ZA FINANCIRANJE RASHODA POSLOVANJA
	168.640,00

	B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	168.640,00

	Izvor 1.1. OPĆI PRIHODI I PRIMICI
	10.210,00

	3291
	NAKNADE ČLANOVIMA VIJEĆA MJESNOG ODBORA
	9.540,00

	3299
	OSTALI NESPOMENUTI RASHODI POSLOVANJA MJESNOG ODBORA
	670,00

	Izvor 4.1. PRIHOD OD KOMUNALNE NAKNADE
	158.430,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	158.430,00

	 
	ODRŽAVANJE JAVNIH ZELENIH POVRŠINA
	59.680,00

	 
	ODRŽAVANJE NERAZVRSTANIH CESTA
	98.750,00


Članak 3.

Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.
Članak 4.

Plan će biti objavljen na oglasnoj ploči u sjedištu Mjesnog odbora.

Ad 2) Prijedlog zaključka o prijedlogu asfaltiranja ulica iz sredstava asfalterskog programa Plana
          malih komunalnih akcija Mjesnog odbora Kupinečki Kraljevec I. u 2023.

          Predsjednik, Žarko Vučak kao predlagatelj obrazlaže Prijedlog zaključka. Članovi Vijeća u raspravi predlažu da se u program uvrsti i Brebernički brijeg, i to  na drugo mjesto. 
Predsjednik prihvaća amandman te Vijeće jednoglasno (5 „za“) donosi 
ZAKLJUČAK

o prijedlogu asfaltiranja ulica iz sredstava asfalterskog programa Plana malih komunalnih akcija Mjesnog odbora Kupinečki Kraljevec I. u 2023.

1. Vijeće Mjesnog odbora Kupinečki Kraljevec I. razmotrilo je potrebu redovitog održavanja nerazvrstanih cesta na području Mjesnog odbora Kupinečki Kraljevec I.

      2. Vijeće predlaže da se iz Plana malih komunalnih akcija Mjesnog odbora Kupinečki 

          Kraljevec I u 2023., odn. iz asfalterskog programa asfaltiraju nerazvrstane 

          ceste sljedećim redosljedom: 

                    -   Starjak, odvojak prema kbr.102 i 103 (70 x 3 m bez frezanja)

                    -   Brebernički brijeg (100 x 3 m s frezanjem)

                    -   Starjak, od ulice Tratinarski put prema ulici Kraljevečki brijegi, 300 m

                    -   Palčićka, (300 x 5,5 bez frezanja)

                    -   Kraljevečki brijegi III. odvojak s frezanjem

     3. Ovaj zaključak dostavlja se Gradskom uredu za mjesnu samoupravu, civilnu zaštitu i      

         sigurnost na dalje postupanje te Vijeću Gradske četvrti Brezovica na znanje. 

Ad 3) Prijedlog zaključka o odobrenju korištenja prostora MO Kupinečki Kraljevec I. (zahtjev 
           OŠ Brezovica)

          Predsjednik, Žarko Vučak kao predlagatelj obrazlaže Prijedlog zaključka.
Članovi Vijeća  u raspravi postavljaju pitanje kada će se radovi na školi završiti i je li potrebno odobrenje o korištenju dati do kraja godine. 
Predsjednik sugerira da se odobri do kraja godine, a ukoliko se ranije završe radovi, mogu se donijeti zaključci o odobrenju korištenja za druge korisnike koji to budu tražili. 
         Nakon rasprave, Vijeće je jednoglasno (5 „za“) donijelo 

ZAKLJUČAK


1. OSNOVNOJ ŠKOLI BREZOVICA, Brezovička cesta 98 a, Zagreb, odobrava se 

    povremeno korištenje dvorane u prizemlju i dvorane potrovlju objekta mjesne samouprave   

    Kupinečki Kraljevec I., Mrakov breg 1, radnim danom od 7,00 – 18,00 sati te teče od 27. 

    veljače do 31. prosinca 2023.

2. Prostor iz točke 1. ovog zaključka, koristiti će Osnovna škola Brezovica, bez naknade.

3. Osnovna škola Brezovica obvezuje se postupati sa pažnjom dobrog gospodara u korištenju 

    prostora.

4. O povremenom korištenju prostora iz točke 1. ovog zaključka, Gradski ured za mjesnu 

    samoupravu, civilnu zaštitu i sigurnost izdati će odobrenje o korištenju, a u skladu sa ovim 

    zaključkom.

Ad 4) Informacija o Planu komunalnih aktivnosti Gradske četvrti Brezovica u 2023.
          Predsjednik, Žarko Vučak konstatira da su članovi Vijeća  primili u pisanom obliku Plan komunalnih aktivnosti Gradske četvrti Brezovica u 2023. te ujedno informira članove Vijeća da nije konzultiran od predsjednika Vijeća Gradske četvrti Brezovica kod uvrštavanja pojedinih prioriteta uvrštenim od strane Vijeća u Plan. 
Nakon kraće rasprave dogovoreno je da će kod prvih izmjena Vijeće tražiti da se u Plan  uvrsti uređenje autobusnih perona na autobusnoj stanici Starjak te izrada projekta za zatvaranje odvodnog jarka u donjem dijelu ulice Starjak.
Ad 5) Informacija o projektu „Rekonstrukcija dijela Grančarske ulice i ulice Kraljevečki brijegi“       

           i pokretanju žurnih aktivnosti za početak rekonstrukcije
          Predsjednik, Žarko Vučak informira članove Vijeća da je izrada projektne dokumentacije za rekonstrukciju dijela Grančarske ulice i ulice Kraljevečki brijegi ubrzana te da je do kraja ožujka planirano prikupiti sve suglasnosti na projekt.
Na pitanje je li uključena i odvodnja, Predsjednik Vijeća informira da će biti predviđena zamjena cijevi ispod nogostupa od IV odvojka prema Gradu u dužini 170 m. Prema izjavi projektanta, po konačnom završetku projekta isti će Vijeću dostaviti na uvid. 
Ad 6) Informacija vezano uz imenovanje javne površine po Borisu Radičeviću

           Predsjednik, Žarko Vučak informira članove Vijeća o provedenim kontaktima vezano za imenovanje javne površine po Borisu Radičeviću. Uz postupak o uvođenju imena za uvrštavanje u fond imena potrebno je definirati javnu površinu koja bi se imenovala po Borisu Radičeviću. Najizglednije je, da se površine k.č. 943/1 i 944 koje su u vlasništvu Grada imenuju kao Park Borisa Radičevića. 
Ad 7) Obavijesti, pitanja i prijedlozi
          Predsjednik informira članove Vijeća o aktivnostima vezanim za poboljšanje javne rasvjete u ulici Ograja i Banovke. U ulici Ograja biti će postavljena 3 stupa te u Banovkama 2 stupa s lampama. 
         Potpredsjednica Vijeća, Ivana Pogačić informira članove Vijeća da su projekti za kanalizaciju Kraljevečki brijegi V i VI odvojak predani u Grad te da je potrebno zatražiti građevinske dozvole. 
         Povedena je rasprava o manifestaciji Ivanje. Članica Vijeća, Lucija Josipović pokušat će dobiti informacije s kojim sredstvima će Centar za kulturu Novi Zagreb raspolagati za organizaciju navedene manifestacije.
           Dovršeno u 20,15 sati.
        Zapisnik vodila:
         Ivana Pogačić
     KLASA: 024-08/23-003/457
     URBROJ: 251-13-11-8/005-23-2
     Kupinečki Kraljevec, 27. veljače 2023. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
